Russia Today

שמאל|ממוזער|נשיא וראש ממשלת רוסיה לשעבר דמיטרי מדבדב, בעת ביקורו באולפני RT שבוושינגטון די.סי. לצדה שלה של העורכת הראשית של הערוץ מרגריטה סימוניאן
RT (ראשי תיבות: Russia Today) היא חברת טלוויזיה רב-לשונית בינלאומית בבעלותה של ממשלת רוסיה ובמימונה. החברה מפעילה ערוץ חדשות רוסי המשדר לכל העולם, הראשון מסוגו ברוסיה, והוא מכוון לקהלים ואף בשפות שמחוצה לה. שידוריו ברחבי העולם נקלטים דרך לוויין וכבלים.

RT היא רשת חדשות המורכבת משלושה ערוצים המשדרים ממוסקבה ליותר ממאה מדינות באנגלית, בערבית, ובספרדית. לרשת ערוצי בת כגון RT America, המשדר מוושינגטון די. סי., RT UK, המשדר מלונדון, וערוץ הסרטים התיעודיים RTD. הרשת משדרת ל-700 מיליון צופים מכל רחבי התבל, דרך כבלים ולוויין, וכן בשידור אינטרנטי חינם דרך האתר של RT.

RT משדרת מהמטה המרכזי שלה במוסקבה, ויש לה אולפני שידור גם בוושינגטון די. סי., במיאמי, בלוס אנג'לס, בלונדון, בפריז, בדלהי ובתל אביב.

זהו ערוץ הטלוויזיה הרוסי היחיד שהיה מועמד לפרס אמי. הערוץ נמצא בבעלות ארגון TV-Novosti, וממומן על ידי סוכנות הידיעות רוסיה היום.

הערוץ סופג ביקורת מתמידה על היותו לא אובייקטיבי בעת שידורי ידיעות על רוסיה ומדיניותה, וכי למעשה הוא מהווה שופר תעמולה לממשלת רוסיה ולמדיניות החוץ שלה. RT טוענת כי היא מציעה נרטיב רוסי על אירועים בעולם.

מנהלי הערוץ הם מרגריטה סימוניאן (העורכת הראשית של הערוץ) ואלכסיי ניקולוב (המנכ"ל).

אופי שידור
ישנן הפסקות פרסומת קצרות, בדרך כלל כל פרסומת בת 15 שניות בלבד; ההפסקה כולה היא בת 4 דקות לשעה; וכן שתי הפסקות בשעה בנות דקה או שתיים, לקידום הערוץ עצמו.

תוכני החדשות של הערוץ הם מסביב לשעון וכוללים חדשות, דיונים, תוכניות טוקשואו וספורט, וכן תוכניות תרבות ואקטואליה.

היסטוריה
הערוץ הוקם מיוזמתם של שר התקשורת לשעבר מיכאיל לסין, ששימש אז יועץ תקשורת לנשיא רוסיה ולדימיר פוטין, ודובר הקרמלין, אלכסיי גרומוב.

ב-6 ביוני 2005 הוכרז לראשונה על הקמת ערוץ טלוויזיה שמטרתו "להציג את נקודת המבט הרוסית על האירועים העיקריים בעולם" ו"לדווח לציבור על אירועים ותופעות בחיי רוסיה". הערוץ הוקם לבסוף על ידי סוכנות הידיעות הממלכתית רי"א נובוסטי, באמצעות ארגון הבת TV-Novosti, שהיווה ארגון אוטונומי ללא כוונת רווח. עלות ההקמה עמדה בתחילה על כ-30 מיליון דולר ב-2005, קפץ רק בשנתו הראשונה לעלות של כ-60 מיליון דולר, אך לאחר כעשור בשנת 2016 כבר גדל לכ-300 מיליון דולר.

בעת הקמת הערוץ, מנהלת סוכנות רי"א נובוסטי סבטלנה מירוניוק אמרה כי:

כך גם לדברי העורכת הראשית של הערוץ, מרגריטה סימוניאן, שהציגה את יעדי הערוץ:

שידורי המבחן החלו ב-14 בספטמבר 2005, וב-10 בדצמבר עברו לשידור מלא, עם כמאה עיתונאים דוברי אנגלית שדיווחו מרחבי העולם. ב-12 בדצמבר השידורים שובשו אך חודשו למחרת. מאוחר יותר התברר שהשיבושים נבעו מתקלות בציוד.

ב-1 במרץ 2006 חברת IPD Group, שהחזיקה בבעלות על פורטל החדשות russiatoday.com, פנתה אל מנכ"ל חברת TV-Novosti, סרגיי פרולוב בבקשה לשנות את שם הערוץ בטענה שהשם Russia Today נרשם כמותג מסחרי בשנת 1996. ראשי החברה לא הגיבו לטענה והאתר עצמו הפך מאוחר יותר להפניה לאתר הרשמי של הערוץ.

ב-4 ביולי 2007 החלה הרשת לשדר מתוך אתר YouTube. בדצמבר אותה שנה על מסכי NASDAQ ורויטרס בניו יורק, החלו לשדר שידורים חיים של הערוץ.

בדצמבר 2008 הוכנסה חברת TV-Novosti לרשימת הארגונים האסטרטגיים לממשל. באוקטובר 2009 אלכסיי ניקולוב החליף את סרגיי פרולוב כמנכ"ל החברה.

בינואר 2010 נפתחו אולפנים חדשים בוושינגטון די.סי. ובינואר 2012 הצטרף מייסד WikiLeaks ג'וליאן אסאנג' לצוות הערוץ, להנחיית התוכנית "העולם מחר" (The World Tomorrow). באוקטובר 2014 הערוץ החל לשדר לארגנטינה ולבריטניה. בפברואר 2015 החל לשדר גם לאוסטרליה.

בעקבות הפלישה הרוסית לאוקראינה, האיחוד האירופי הודיע החברה תאבד את רישיון ההפעלה שלה בשטחו, בעקבות "הפצת מידע כוזב באופן שיטתי אודות הפלישה הרוסית לאוקראינה". הנציב העליון למדיניות חוץ וביטחון באיחוד, ז'וזפ בורל, מסר כי "מניפולציה שיטתית של מידע והפצת מידע כוזב על ידי הקרמלין הם חלק משיטות הפעולה במתקפה נגד אוקראינה, והן אף מהוות איום משמעותי וישיר לסדר הציבורי ולביטחון האיחוד". לפני כן, הכריזו פייסבוק, גוגל, יוטיוב, טוויטר וטיקטוק על חסימת הגישה לחברה משטחי האיחוד.

תוכניות עיקריות
 Keiser Report
 CrossTalk
 The Big Picture with Thom Hartmann
 Larry King Now
 Politicking with Larry King
 In the Now News with Ed Schultz

צוות הערוץ

 פרויקטים 
 ערוצי בת 
 ערוץ שפת שידור שמות אחרים מטה הערות אתר אינטרנט RT אנגלית Russia Today, RT International מוסקבה, רוסיה הערוץ הבין-לאומי בשפה האנגלית שמשדר מאז 2005 RT.com RT Arabic ערבית روسيا اليوم, Rusiya Al-Yaum מוסקבה נחנך ב-4 במאי 2007;
נחשב לאחד ממובילי ערוצי החדשות בעולם הערבי Arabic.rt.com RT Spanish ספרדית RT en español, RT Actualidad מוסקבה נחנך ב-28 בדצמבר 2009 Actualidad.rt.com RT America אנגלית RT USA וושינגטון די.סי., ארצות הברית משדר תוכניות מותאמות לקהל אמריקני מאז 2010 www.rt.com/USA RT UK אנגלית לונדון, אנגליה, הממלכה המאוחדת ערוץ חדשות המשדר לקהל הבריטי משנת 2014 www.rt.com/UK RTД אנגלית, רוסית RTDoc, RT Documentary מוסקבה, רוסיה מפיק סרטים תיעודיים על רוסיה המשדר בלי הפסקה מאז נחנך ב-23 ביוני 2011, על פי צו של נשיא רוסיה, דמיטרי מדבדב, אף שהערוץ החל לפעול כמה חודשים קודם לכן, בשידורי מבחן לקראת השקתו הרשמית. RTD.rt.com

 אתרי אינטרנט 
 ערוץ שפה שמות אחרים מטה אתר אינטרנט RT Deutsch גרמנית ברלין, גרמניה Deutsch.rt.com RT на русском רוסית מוסקבה, רוסיה Russian.rt.com RT en Français צרפתית RT Français, RT France פריז, צרת Francais.rt.com

 פרויקטים אחרים 
 ערוץ שפה שמות אחרים מטה הערות אתר אינטרנט Ruptly אנגלית RUPTLY ברלין סוכנות צילום Ruptly.tv/home InoTV רוסית InoTV מוסקבה תרגום כתבות מרשתות זרות לשפה הרוסית ИноТВ RT Chinese מנדרינית תקנית (סינית) RT 中国 מוסקבה ערוץ YouTube בסינית Youtube.com/RT Chinese

 פרויקטים שנסגרו 
 ערוץ שפה שמות אחרים מטה הערות Freevideo אנגלית מוסקבה פורטל וידאו חינמי (VOD)

 הכרה 
בספטמבר 2007, האקדמיה האירואסייתית לטלוויזיה ורדיו העניקה לערוץ את פרס הכישורים המקצועיים. פרס השידור היוקרתי ביותר ברוסיה, פרס TEFI, הוענק לקווין אואן בקטגוריית מנחה החדשות הטוב ביותר.

בטקס פרסי המצוינות בתקשורת שנערך בלונדון הערוץ זכה בפרס שיפוט מיוחד בקטגוריית השידור היצירתי הטוב ביותר.

אוגוסט 2010: מועמדות ראשונה לפרס אמי בקטגוריית החדשות על סיקור ביקורו של אובמה ברוסיה. אוגוסט 2012: מועמדות שנייה לפרס אמי על כיסוי תנועת Occupy Wall Street.

מימון
בעת הקמת הערוץ עמד תקציבו על 30 מיליון דולר בשנת הפעילות הראשונה. כמחצית מהתקציב הגיע מהמדינה והמחצית השנייה הגיעה מבנקים וחברות המקורבות לממשלה הרוסית. תקציבה השנתי גדל מ-80 מיליון דולר ב-2007 ל-380 מיליון ב-2011 אך קוצץ ל-300 מיליון ב-2012. נשיא רוסיה ולדימיר פוטין עצר על קיצוץ המימון מאותה שנה.

כשמונים אחוז מעלות השידור מושקע בערוצי הבת ובשידורים מחוץ לרוסיה. בספטמבר 2014, Moscow Times דיווח כי RT קיבלה 11.87 מיליארד רובל (כ-310 מיליון דולר) מהמדינה ותקבל 15.38 מיליארד רובלים (400 מיליון דולר) ב-2016. לשם השוואה, קבוצת השירות העולמי של BBC (הגדולה יותר בהיקף שידוריה) קיבלה תקציב בסך 367 מיליון דולר לשנים 2014–2015. ברם, תחילת 2015 הביאה לפיחות בשער הרובל והסובסידיות הממשלתית בתקשורת הייתה בסכנת צמצום אך תקציב הערוץ עמד על 20.8 מיליארד רובלים (כ-300 מיליון דולר). באוקטובר 2015, דווח שהתקציב לשנת 2016 יעמוד על 19 מיליארד רובלים (307 מיליון דולרים).

 ביקורת 
הערוץ מואשם תדיר על ידי כלי תקשורת מערביים בהיותו ערוץ תעמולה ושופר של הממשלה הרוסית, שמטרתו להפיץ ידיעות אנטי מערביות, סיקור מגמתי ודיווחים שלא נוטים לבקר את מדיניות הממשלה הרוסית. בארצות הברית, למשל, הערוץ רשום כסוכן זר.

 הפצת תאוריות קונספירציה 
בנוסף, הערוץ מפיץ בקביעות אג'נדה שקרית בדמות תאוריות קשר - במסווה של ידיעות חדשותיות – ידיעות שמטרתם לערער את יציבות המשטרים בקרב מדינות המערב. בין השאר: טענו בערוץ שהפיגוע במרתון בוסטון, באפריל 2013, לא בוצע על ידי מחבלים צ'צ'נים, אלא ביוזמת הממשל האמריקאי. בשנת 2013 שכרה הרשת את טוני גוסלינג ככתב בערוץ, גוסלינג נודע כתומך בתאוריות הטוענות שהעולם נשלט על-ידי ה"אילומינטי" ו"זקני ציון". במהלך הבחירות לנשיאות ארצות הברית ב-2016 טענה המגישה לורי הרפניסט כי הילרי קלינטון היא מועמדת של האילומינטי. ב-2019 החלה הרשת לשדר ידיעות על הסכנה כביכול בפריסת רשתות סלולריות מדור 5, ואף במהלך מגפת הקורונה הדבר הביא למספר מתקפות נגד אנטנות סלולריות שהוצבו ברחבי יבשת אירופה.

 האשמות ואנטישמיות כנגד ישראל 
RT הואשמה בהיותה אנטי-ישראלית על ידי מקורות ישראליים ויהודים, שתיארו את דיווחי הערוץ כמגמתיים באופן מוטה לטובת מדינות ערב ואיראן ובלתי מאוזנים בסיקורם את הסכסוך הפלסטיני– ישראלי. שר החוץ אביגדור ליברמן התלונן על כך באופן רשמי בפני ולדימיר פוטין בפגישתם ב-2012. ביולי 2016 עיתונאית העבר וחברת הכנסת קסניה סבטלובה הלינה כי ערוץ RT בערבית "רוסיה אל-יוּם" (روسيا اليوم) דיווח על גל הפיגועים ביישובי גוש עציון באופן מגמתי והציג בהדגשה את פעולות צה"ל ביישובים, בייחוד לאחר רצח הנערה. לדבריה בדיווחים בערוץ ב-30 ביוני 2016 על רצח ילדה בת 13 בקריית ארבע על-ידי מחבל פלסטיני שחדר לבית מגוריה ודקר אותה למוות בדוקרן חד, לא מצאו לנכון לציין שמדובר בילדה בת 13 שנרצחה במיטתה. לעומת זאת, בערוץ טרחו לציין שוב ושוב כי מדובר ב"מתנחלת" ישראלית.

ב-17 בדצמבר 2019, לאחר עלייה דרמטית במספר אירועים אנטישמיים בארצות הברית, החליט נשיא ארצות הברית, דונלד טראמפ, להכיר בעם היהודי כלאום כך שפשעי שנאה כנגדם, יוכרו גם כגזענות (אנטישמיות) על-פי חוק, זימנו rt לאולפנם את מיקו פלד, פעיל שמאל קיצוני ואנטי-ציוני מובהק, לחוות דעה על כך; פלד האשים את ממשלת ישראל והעומד בראשה, בנימין נתניהו, כ"שולטים בטראמפ כ`בובה על חוט`".

 ראו גם 

 אירואסיאניות
 אנטישמיות ברוסיה
 תעמולה קומוניסטית
 תקשורת המונים

 קישורים חיצוניים 



 האתר הרשמי בשפה האנגלית 
 האתר הרשמי בשפה הרוסית 



הערות שוליים

*
קטגוריה:ערוצי חדשות
קטגוריה:ערוצי טלוויזיה רוסיים
קטגוריה:אמצעי תקשורת בבעלות ממשלתית